«Մենք երկար ժամանակ ունեցել ենք պետական պաշտոնավարման համակարգ, որը, ըստ տարբեր գնահատականների, բավական ֆրագմենտացված է: Մենք ունեինք շատ ծառայություններ, որոնք հաճախ ունեին իրար կրկնող կարգավորումներ, այժմ միասնականացնում ենք այդ կարգավորումները՝ միևնույն ժամանակ ապակենտրոնացնելով քաղաքացիական ծառայության կառավարումը։ Մրցույթների իրականացման, քաղաքացիական ծառայողների խրախուսման համակարգերի իրականացումն արդեն տեղի է ունենում տվյալ գերատեսչությունում, միակ ընդհանուր գործառույթն ընդհանուր մեթոդաբանական դաշտի ապահովումն է, վարչապետի աշխատակազմում մենք ունենում ենք գրասենյակ, որը տալիս է այդ կարգավորումները»,- ասաց Գաբրիելյանը։